Amerikietiška afera

Amerikietiška afera () – 2013 m. JAV sukurtas kriminalinis filmas, 10-yje kategorijų nominuotas Oskarui. Iš viso juosta pelnė 70 įvairių apdovanojimų ir 216 nominacijų.

Siužetas 

1978-ieji metai. Irvingas Rozenfeldas – išradingas sukčius, kuriam priklauso keletas drabužių valyklų ir kuris prekiauja padirbtais paveikslais. Vieno vakarėlio metu jis susipažįsta su buvusia striptizo šokėja Sidne Proser, kuri atvyko į Niujorką ieškoti naujos veiklos. Susižavėjęs mergina, Irvingas pasiūlo jai dirbti kartu. Sidnė apsimeta britų aristokrate Edita Grinsli, kuri turi plačių ryšių tarp bankininkų. Be vargo sužavėdama pasiturinčius vyrus, Sidnė netrunka padvigubinti Irvingo „verslo“ apimtį. Juodu įsimyli, tačiau Irvingas priverstas gyventi su žmona Rozalinda ir jųdviejų sūnumi: Rozalinda grasina apie jo užsiėmimą informuoti policiją, jei šis ją paliks.
 
Galiausiai Irvingas ir Sidnė įkliūna suteikdami nelegalų kreditą apsimetusiam FTB agentui Ričiui di Masui, kuris porelei pasiūlo sandėrį – jie išsaugos laisvę, jeigu padės patupdyti už grotų keturis kitus sukčius.

Pagrindiniai aktoriai 
 Aktorius – vaidmuo

 Christian Bale – Irvingas Rozenfeldas
 Bradley Cooper – Ričis DiMaso
 Amy Adams – Sidnė Proser
 Jeremy Renner – meras Karminas Polito
 Jennifer Lawrence – Rozalinda Rezenfeld
 Louis C.K.
 Jack Huston
 Michael Pena
 Alessandro Nivola
 Elisabeth Rohm

Pagrindiniai apdovanojimai 
 Oskaras (nominacija) – geriausias filmas, geriausias aktorius (C. Bale), geriausia aktorė (A. Adams), geriausias antrojo plano aktorius (B.Cooper), geriausia antrojo plano aktorė (J. Lawrence), geriausi kostiumai, geriausias režisavimas, geriausias montažas, geriausias prodiusavimas, geriausias originalus scenarijus
 Auksinis gaublys – geriausias filmas, geriausia aktorė (A. Adams), geriausia antrojo plano aktorė (J. Lawrence)
 Auksinis gaublys (nominacija) – geriausias aktorius (C. Bale), geriausias antrojo plano aktorius (B.Cooper), geriausias režisierius, geriausias scenarijus
 BAFTA – geriausias scenarijus, geriausia antrojo plano aktorė (J. Lawrence), geriausias grimas
 BAFTA (nominacija) – geriausias filmas, geriausias aktorius (C. Bale), geriausia aktorė (A. Adams), geriausias antrojo plano aktorius (B.Cooper), geriausias prodiusavimas, geriausi kostiumai
 David di Donatello (nominacija) – geriausias užsienio filmas
 Empire apdovanojimai (nominacija) – geriausia aktorė (A. Adams), geriausia antrojo plano aktorė (J. Lawrence)

Šaltiniai 

2013 filmai
JAV filmai
Dramos
Kriminaliniai filmai